jkorsvik/nowiki_second_scrape_merged huggingface dataset:
Clifford Bay

Clifford Bay er en bukt i Marlboroughregionen på Sørøya på New Zealand. Den ligger mellom Cloudy Bay i nordvest og Cape Campbell. 
Siden 1920-årene ar det vært flere forslag for å flytte havneterminalen og fergeleiet fra Picton til Clifford Bay. Disse planene har aldri blitt utført, først og fremst på grunn av kostnadsnivået. I mai 2011 ble planene gjenopptatt med en blanding av offentlige og private midler. En havneterminal og fergeleie ved Clifford Bay vil redusere seilingstiden fra Wellington på Nordøya over Cooksundet. Det vil også gjøre at høyhastighetsferger kan gå med større fart enn det som er tillatt i det utsatte Marlborough Sounds. 


== Referanser ==
Kristen folkehøgskole

Kristen folkehøgskole refererer til den delen av folkehøgskolebevegelsen der skolene har valgt et kristent grunnsyn. Av landets 84 folkehøgskoler (2021) er 34 kristne folkehøgskoler, som er tilknyttet Informasjonskontor for kristen folkehøgskole, mens de øvrige frilynte folkehøgskolene er tilknyttet Informasjonskontoret for folkehøgskolen.
Hver enkelt skole kan likevel ha ulik profil og verdigrunnlag. De kristne folkehøgskolene vil i tillegg til de vanlige fagene som regel ha noe kristendomsundervisning og morgensamlinger med kristent innhold. I tillegg legges det ofte opp til aktiviteter med kristent fokus på fritiden som er frivillig for elevene å delta på. Både frilynte og kristne folkehøgskoler rekrutterer elever med ulike interesser, livssyn og ståsted. De fleste kristne folkehøgskolene eies av stiftelser eller en eller flere misjonsorganisasjoner og kirkesamfunn.


== Historie ==
Fra 1893 til 1936 ble 30 kristne internatskoler for ungdom etablert som et eget skoleslag kalt kristelige ungdomsskoler. Blant disse var Sagavoll først ute, og Risøy sist ute. Da en ny felles lov om folkehøgskoler ble innført i 1949, ble disse kristelige ungdomsskolene slått sammen med fylkesskoler og opprinnelige folkehøgskoler til ett felles skoleslag. Da ble alle disse skolene definert som folkehøgskole. Etter 1952 har det kommet til ytterligere 11 kristne folkehøgskoler, som dermed ikke har en forhistorie som ungdomsskoler. Blant disse var Lundheim først ute i 1952 og Sjøholt sist ute i 2020. Underveis har noen av skolene blitt nedlagt, slik at det i dag er totalt 34 kristne folkehøgskoler med ulik bakgrunn og historie, men med felles tilknyting til Informasjonskontor for kristen folkehøgskole og som dermed utgjør den kristne greina av dagens folkehøgskolebevegelse i Norge.     


== Referanser ==


== Se også ==
Liste over kristne folkehøgskoler


== Eksterne lenker ==
Informasjonskontor for kristen folkehøgskole (IKF) Arkivert 23. november 2010 hos Wayback Machine.
Norges kristelege folkehøgskolelag (NKF) Arkivert 23. mai 2012 hos Wayback Machine.
Folkehøgskolenes felles nettportal
Folkehøgskolerådet

Folkehøgskolerådet er de norske folkehøgskolenes samarbeidsorgan. Her er skolene og organisasjonene representert, og rådet forvalter folkehøgskolens interesser. Folkehøgskolerådet skal arbeide for at folkehøgskolene får gode økonomiske, administrative og pedagogiske betingelser for driften.


== Internasjonalt Utvalg for folkehøgskolen (IU) ==
Internasjonalt Utvalg for folkehøgskolen (IU) er et rådgivende og tilretteleggende organ under Folkehøgskolerådet i Norge. Utvalget arbeider, gjennom informasjons- og opplysningsarbeid, for at folkehøgskolene skal bidra til å skape en mer rettferdig verden. IU sin målsetning er at folkehøgskolen skal, gjennom informasjons- og opplysningsarbeid om Nord/Sør-forhold og utviklingsarbeid, bidra til å endre holdninger, handlinger og politikk i Nord med sikte på å skape en mer rettferdig verden. Ett av temaene IU jobber med er Pedagogigkk for de Rike (PfR). Pedagogikk for de Rike er et aktivt og deltakende undervisningsopplegg som er et tilbud til alle folkehøgskoler i Norge. Målet er å bevisstgjøre hverandre på hva økonomisk rike i Nord kan gjøre ved å endre sine holdninger og handlinger for at verdens felles framtid skal bli best mulig. PfR ble utviklet etter støtte fra Norad i 2005.


== Eksterne lenker ==
Folkehøgskolerådet Arkivert 6. juli 2012 hos Wayback Machine.
Internasjonalt Utvalg for folkehøgskolen Arkivert 26. mai 2019 hos Wayback Machine.
Folkehøgskolene
Hokitika

Hokitika er en by i West Coastregionen på Sørøya på New Zealand. Den ligger 40 kilometer sør for Greymouth ved munningen av Hokitikaelva. På skyfrie dager kan Mount Cook sees fra hovedgata i Hokitika.
Navnet Hokitika kommer fra maorisk og betyr «stedet man vender tilbake til» og kommer av de gode forekomstene av Pounamu (Greenstone) i området.


== Historie ==
Hokitika ble etablert på grunn av West Coastgullrushet i 1860-årene. I 1866 var den en av de største befolkningssentrene på New Zealand. Den ble hovedsete for Westlandprovinsen fra 1873 før provinsene ble avskaffet i 1876.
Befolkningen har gått kraftig ned siden gullrushet. Ved folketellingen i 2006 hadde tettstedet Hokitika 3078 innbyggere.


== Næringsveier ==
Hovedindustriene (pounamu, gull, kull og skogbruk) har alle gått tilbake det siste århundret. Men byen har fått en gryende økoturisme-industri og har blitt ett stoppested for turister påvei nedover vestkysten av Sørøya.


== Transport ==
State Highway 6 passerer igjennom byen. Air New Zealand har fire daglige flyvninger til Christchurch fra den lokale flyplassen. Jernbanen ble bygget frem til Hokitika fra Greymouth i 1893 og frem til 1967 var det passasjertrafikk på linjen.


== Bildegalleri ==

		


== Eksterne lenker ==
(en) Hokitika – kategori av bilder, video eller lyd på Commons
Skien kommunes kulturpris

Skien kommunes kulturpris tildeles blant annet for kunstneriske eller idrettslige prestasjoner eller for lang og framstående innsats i det frivillige organisasjonslivet. Også personer som ikke er bosatt i Skien kan tildeles prisen dersom deres virke har hatt stor betydning for Skien og kulturlivet i byen.
Prisen er på 30 000 kroner med tilhørende æresdiplom. Prisen deles ut hvert år dersom hovedutvalget for utvikling og kultur finner kvalifisert kandidat.
Blant prisvinnerne er Dizzie Tunes, Hanne Hegh, Erik Kullerud, Øyvind Strand og Guttorm Guttormsen.
Tararua (distrikt)

Tararua er et distrikt sør på Nordøya på New Zealand. 
Distriktets nordvestlige grense defineres av Ruahine Range, den sørøstlige av  Stillehavet og nedbørsfeltet til Manawatuelva er grensene i nord og sør.


== Byer og regioner ==
Hovedbyen i distriktet er Dannevirke som ble bosatt av nybyggere fra Danmark sent på 1800-tallet. Andre byer er Eketahuna (opprinnelig bosatt av svensker), Pahitua, Woodville, Ormondville og Norsewood (opprinnelig bosatt av nordmenn). Mot kysten ligger Pongaroa, Herbertville, Akitio og Alfredton.
Størsteparten (98,42%) av distriktet er del av Manawatu-Wanganuiregionen. Det er kun et lite område ved Owahangaelva sørøst i distriktet som er del av Wellingtonregionen. 


== Referanser ==


== Eksterne lenker ==
Tararua District Councils hjemmeside
Everybody Needs Somebody Sometimes

Everybody Needs Somebody Sometimes er en sang skrevet av Paul Sabu som ble spilt inn og gitt ut på singel med Ann-Margret i 1981. Singelen kom på 22.-plass i USA.
Malis kretser

Malis kretser er den norske betegnelsen på Malis nest øverste nivå av administrative inndelinger av landet. Mali er inndelt i åtte regioner, samt et hovedstadsdistrikt (Bamako); og regionene er videre inndelt i 49 kretser (fransk cercle). Disse kretsene bærer navnet på byen som er kretsens administrative senter.
Da Mali var under fransk kolonistyre, var en krets den minste enheten under fransk administrasjon som var ledet av en europeisk offiser. En krets besto den gang av flere kontoner, som igjen besto av flere landsbyer. Den første kretsen som ble dannet i Mali, var Bafoulabé, som ble dannet i 1887. I de fleste land i det som tidligere utgjorde Fransk Vest-Afrika, ble termen cercle erstattet med prefektur eller departement etter at landet ble uavhengig, hvilket ikke skjedde for Mali.
Enkelte kretser (og distrikter) ble, som følge av en regjeringsstyrt reorganisering av lokalstyre, videre inndelt i arrondissementer, spesielt i de største byområdene, men også i spesielt øde områder, som i Kidal-regionen, som besto av samlinger av kommuner (fransk commune). Etter reformen har kretser blitt inndelt direkte i kommuner, hvor det skilles mellom urbane kommuner og kommuner på landsbygda. Kommunene er i sin tur igjen inndelt i Quartiers (kvarterer i byen, landsbyer i rurale områder), som alle er representert i kommunens lokalstyre. Det er 703 kommuner (communes) i landet, og det skilles mellom kommuner i byområder (commune urbane) og kommuner på landsbygda (commune rurale). Det er 36 bykommuner, inkludert seks i hovedstadsdistriktet, og 667 kommuner på landsbygda. Malis kretser er listet under, sortert under regionene de ligger i:


== Hovedstadsdistriktet Bamako ==

Bamako


== Gao ==

Ansongo
Bourem
Gao
Menaka


== Kayes ==

Bafoulabé
Diema
Kita
Kéniéba
Kayes
Nioro du Sahel
Yélimané


== Kidal ==

Abeïbara
Kidal
Tessalit
Tin-Essako


== Koulikoro ==

Banamba
Dioila
Kangaba
Koulikoro
Kolokani
Kati
Nara


== Mopti ==

Bandiagara
Bankass
Djenné
Douentza
Koro
Mopti
Tenenkou
Youwarou


== Ségou ==

Bla
Barouéli
Macina
Niono
Ségou
San
Tominian


== Sikasso ==

Bougouni
Kolondieba
Kadiolo
Koutiala
Sikasso
Yanfolila
Yorosso


== Timbuktu ==

Diré
Goundam
Gourma-Rharous
Niafunké
Timbuktu


== Referanser ==
Arumecla

Arumecla er en slekt av glansvinger som tilhører underfamilien stjertvinger (Theclinae).


== Utseende ==
Nokså små (vingespenn ca. 25 millimeter) stjertvinger med to korte stjerter på bakvingen. Oversiden hos hannene er skinnende mørk blå eller blåfiolett med svarte ytterkanter og svart vingespiss i forvingen. Undersiden er lysbrun med en hvit og svart tverrstripe som i bakvingen danner en "W", og et oransje felt ved bakhjørnet av bakvingen.


== Utbredelse ==
Disse artene lever i Mellom- og Sør-Amerika.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Lamprospilus-gruppen – Neotropisk
slekten Arumecla Robbins & Duarte, 2004
Arumecla aruma (Hewitson, 1877)
Arumecla galliena (Hewitson, 1877)
Arumecla nisaee (Godman & Salvin, 1887)
Arumecla spp. – 4 ubeskrevne arter


== Litteratur ==


== Eksterne lenker ==
(en) Arumecla i Global Biodiversity Information Facility 
(en) Arumecla hos NCBI 
(en) Kategori:Arumecla – bilder, video eller lyd på Wikimedia Commons 
Arumecla – detaljert informasjon på Wikispecies 
Brower, Andrew V. Z. 2007. Arumecla i The Tree of Life Web Project, [http://tolweb.org/ http://tolweb.org
www.funet.fi – Arumecla
Butterflies of America - Arumecla spp. [1] Med bilder av preparerte eksemplarer
Ignata

Ignata er en slekt av glansvinger som tilhører underfamilien stjertvinger (Theclinae).


== Utseende ==
Middelsstore (vingespenn ca. 30 millimeter) stjertvinger uten stjerter på bakvingene. Hannens overside er skinnende blå med smalt svarte ytterkanter, i forvingen en oval til rektangulær, brun grop. Hunnen er mattere blå, med bredt brune ytterkanter og brun vingespiss. Undersiden er lyst brunlig, med et par uregelmessige, hvite bånd langs ytterkanten og en oransje flekk ved bakhjørnet.


== Utbredelse ==
Disse artene lever i Mellom- og Sør-Amerika, fra Mexico i sør til Argentina i nord.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Panthiades-gruppen – Neotropisk
slekten Ignata Johnson, 1992
Ignata brasiliensis (Talbot, 1928)
Ignata caldas Robbins, 2010
Ignata elona (Hewitson, 1874)
Ignata gadira (Hewitson, 1874)
Ignata levis (Druce, 1907)
Ignata mulsus (Druce, 1907)
Ignata norax (Godman & Salvin, 1887)


== Litteratur ==
Butterflies of America – Ignata caldas [1]
Butterflies of America – Ignata gadira [2]


== Eksterne lenker ==
(en) Ignata i Encyclopedia of Life 
(en) Ignata i Global Biodiversity Information Facility 
(en) Ignata hos NCBI 
(en) Kategori:Ignata – bilder, video eller lyd på Wikimedia Commons 
Ignata – detaljert informasjon på Wikispecies 
Brower, Andrew V. Z. 2007. Ignata i The Tree of Life Web Project, [http://tolweb.org/ http://tolweb.org
www.funet.fi – Ignata
Thepytus

Thepytus er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger, bakvingen med én ganske kort og én lengre stjert. Hannens overside er skinnende blå eller blåfiolett med svart ytterkant, av og til også et svart felt i midten av hver vinge, og en oval brun grop på forvingen. Hunnen er brun med et metallisk blått (mattere enn hos hannen) område ved roten av hver vinge. Undersiden er lyst gråbrun med to tynne, uregelmessige hvite tverrstriper og en oransje flekk ved bakhjørnet.


== Levevis ==
Artene lever i skog, både i lavlandet og i høyereliggende skoger. Larvene utvikler seg på parasittiske planter i mistelteinfamilien (Loranthaceae).


== Utbredelse ==
Disse artene lever i Mellom- og Sør-Amerika, fra Nicaragua i nord til Rio de Janeiro i sør.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger (Theclinae)
stamme Eumaeini Doubleday, 1847
Panthiades-gruppen – Neotropisk
slekten Thepytus Robbins, 2004 (synonym Beatheclus Bálint & Dahners, 2006)
Thepytus arindela (Hewitson, 1874)
Thepytus beatrizae (Bálint & Dahners, 2006)
Thepytus carmen Robbins & Duarte, 2010
Thepytus echelta (Hewitson, 1867)
Thepytus epytus (Godman & Salvin, 1887)
Thepytus jennifer Busby & Robbins, 2010
Thepytus nancyana Busby & Robbins, 2010
Thepytus thyrea (Hewitson, 1867)


== Litteratur ==
Robbins, R.K., Busby, R. & Duarte, M., 2010. Phylogeny and taxonomy of the Neotropical Thepytus (Lepidoptera: Lycaenidae: Theclinae). Arthropod Systematics & Phylogeny 68: 35-52. [1]


== Eksterne lenker ==
(en) Thepytus i Global Biodiversity Information Facility 
(en) Kategori:Thepytus – bilder, video eller lyd på Wikimedia Commons 
Thepytus – detaljert informasjon på Wikispecies 
Brower, Andrew V. Z. 2007. Thepytus i The Tree of Life Web Project, [http://tolweb.org/ http://tolweb.org
www.funet.fi – Thepytus
Bilder av Thepytus carmen
Butterflies of America – Thepytus echelta [2]
Gjekstad & Østerøya Idrettsforening

Gjekstad & Østerøya Idrettsforening (GØIF) er et fotballag fra Østerøya i Sandefjord. Klubben ble etablert 22. februar 1974. Klubbens hjemmebane er Østerøya Idrettspark, hvor de også har et klubbhus. A-laget spilte i 3. divisjon i 1993, 1994 og 1995, men ligger idag i 6. divisjon.


== Eksterne lenker ==
Offisielt nettsted
El Calafate

El Calafate er en by i Patagonia i Argentina. Byen ligger sør i departementet Lago Argentino, i den sørvestlige delen av provinsen Santa Cruz, omtrent 320 km nordvest for provinshovedstaden Río Gallegos. Navnet stammer fra en type busk kalt calafate som er populær i Patagonia. «Calafate» er det spanske ordet for «kalfatring». 
Turisme er en viktig inntekt i El Calafate, og byen er et naturlig utgangspunkt hvis man vil besøke Los Glaciares nasjonalpark. Byen har de siste årene opplevd en stor befolkningsvekst, og i dag bor det omtrent 22 000 innbyggere i byen. Dette er nesten fire ganger mer enn i 1991.


== Eksterne lenker ==
Welcomeargentina.com, Historien til El Calafate
Enjoy-patagonia.org, Enjoy Patagonia, Calafate
Virtualtourist.com Arkivert 5. februar 2012 hos Wayback Machine., Notes on main street, name origin, and more
Interior Ministry: El Calafate
UNEP World Conservation Monitoring Centre
What’s Your Number?

What's Your Number? er en amerikansk romantisk komedie fra 2011. Filmen er regissert av Mark Mylod, skrevet av Gabrielle Allan og Jennifer Crittenden basert på romanen 20 Times a Lady av Karyn Bosnak, og har Anna Faris og Chris Evans i hovedrollene.


== Handling ==
Ally (Anna Faris) er en kvinne som har mange ubrukelige eks-kjærester som hun aldri ser igjen. En dag leser hun en avisartikkel som heter What's Your Number?, som oppfordrer leseren til å tenke over hvor mange man har ligget med. Ally oppdager at det nummeret er langt høyere enn de fleste andres, og nå lurer hun på om en av dem kanskje kan være den rette likevel. Hun bestemmer seg for å oppsøke dem, og tar imot hjelp fra den arrogante naboen, kvinnebedåreren Colin (Chris Evans), som viser seg å være en mester i å finne mennesker. Kan kjærligheten hele tiden ha befunnet seg rett under nesa hennes?


== Rolleliste ==


== Eksterne lenker ==
(en) What's Your Number? på Internet Movie Database 
(no) What's Your Number? hos Filmfront 
(sv) What's Your Number? i Svensk Filmdatabas 
(da) What's Your Number? i Danmark Nationale Filminstitut 
(fr) What's Your Number? på Allociné 
(nl) What's Your Number? på MovieMeter 
(en) What's Your Number? på AllMovie 
(en) What's Your Number? på Turner Classic Movies 
(en) What's Your Number? på Rotten Tomatoes 
(en) What's Your Number? på Metacritic
Aubergina

Aubergina er en slekt av glansvinger som tilhører underfamilien stjertvinger (Theclinae).


== Utseende ==
Små til middelsstore stjertvinger med én kort og én lengre stjert på bakvingen. Hannens overside er skinnende blå eller blåfiolett med svarte ytterkanter og en svart flekk i forvingen, hunnen er ensfarget brun. Undersiden er lysgrå med to mer eller mindre uregelmessige, brune tverrbånd og to oransje flekker på bakvingen.


== Utbredelse ==
Disse artene lever i Mellom- og Sør-Amerika, fra Mexico til Rio de Janeiro.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Hypostrymon-gruppen – Neotropisk
slekten Aubergina Johnson, 1991
Aubergina alda (Hewitson, 1868)
Aubergina hesychia (Godman & Salvin, 1887)
Aubergina hicetas (Godman & Salvin, 1887)
Aubergina paetus (Godman & Salvin, 1887)
Aubergina vanessoides (Prittwitz, 1865)
Aubergina spp. – to ubeskrevne arter


== Litteratur ==


== Eksterne lenker ==
(en) Aubergina i Encyclopedia of Life 
(en) Aubergina i Global Biodiversity Information Facility 
(en) Aubergina hos NCBI 
(en) Kategori:Aubergina – bilder, video eller lyd på Wikimedia Commons 
Aubergina – detaljert informasjon på Wikispecies 
Brower, Andrew V. Z. 2007. Aubergina i The Tree of Life Web Project, [http://tolweb.org/ http://tolweb.org
www.funet.fi – Aubergina
Butterflies of America – Aubergina paetus [1]
Butterflies of America – Aubergina vanessoides [2]
The Nanny Diaries

The Nanny Diaries er en amerikansk romantisk dramakomedie fra 2007. Filmen er skrevet og regissert av Shari Springer Berman og Robert Pulcini, basert på romanen med samme navn av Karyn Bosnak, og har Scarlett Johansson, Chris Evans, Laura Linney og Paul Giamatti i hovedrollene.


== Handling ==
Annie Braddock (Scarlett Johansson) har nettopp gått ut av college, men har ingen anelse om hva hun skal gjøre i livet. Så redder hun en liten gutt fra å bli overkjørt i parken, og hun tror hun finner sitt kall da guttens mor, som hun kaller Mrs. X (Laura Linney), ansetter henne som barnevakt. Hun oppdager raskt at familien ikke er så idyllisk som utsiden skulle tilsi, og selv om hun bryr seg om gutten, er hun ikke sikker på hvor lenge hun kan stå ut i jobben. Det blir ikke mindre komplisert når hun møter og faller for en mann hun kaller "Harvard Hottie" (Chris Evans), som bor i bygningen der familien holder til.


== Rolleliste ==


== Eksterne lenker ==
Offisielt nettsted 
(en) The Nanny Diaries på Internet Movie Database 
(no) The Nanny Diaries hos Filmfront 
(sv) The Nanny Diaries i Svensk Filmdatabas 
(da) The Nanny Diaries i Danmark Nationale Filminstitut 
(fr) The Nanny Diaries på Allociné 
(nl) The Nanny Diaries på MovieMeter 
(en) The Nanny Diaries på AllMovie 
(en) The Nanny Diaries på Turner Classic Movies 
(en) The Nanny Diaries på Rotten Tomatoes 
(en) The Nanny Diaries på Metacritic
Celmia

Celmia er en slekt av glansvinger som tilhører underfamilien stjertvinger (Theclinae).


== Utseende ==
Nokså små stjertvinger, bakvingen med to tynne stjerter. Hannens overside er brun, det bakre delen av forvingen og mesteparten av bakvingen skinnende blå. Hunnen er ensfarget brun. Undersiden er gråhvit med et litt uregelmessig, gulbrunt tverrbånd og en tynn, brun strek utenfor dette, en oransje flekk ved bakhjørnet.


== Utbredelse ==
Disse artene lever i Mellom- og Sør-Amerika, fra Mexico til det sørlige Brasil.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Hypostrymon-gruppen – Neotropisk
slekten Celmia Johnson, 1991
Celmia anastomosis (Draudt, 1918)
Celmia celmus (Cramer, 1775)
Celmia color (Druce, 1907)
Celmia conoveria (Schaus, 1902)
Celmia mecrida (Hewitson, 1867)
Celmia uzza (Hewitson, 1873)
Celmia sp. – ubeskrevet art


== Litteratur ==


== Eksterne lenker ==
(en) Celmia i Encyclopedia of Life 
(en) Celmia i Global Biodiversity Information Facility 
(en) Celmia hos NCBI 
(en) Kategori:Celmia – bilder, video eller lyd på Wikimedia Commons 
Celmia – detaljert informasjon på Wikispecies 
Brower, Andrew V. Z. 2007. Celmia i The Tree of Life Web Project, [http://tolweb.org/ http://tolweb.org
www.funet.fi – Celmia
Butterflies of America – Celmia celmus [1]
Dicya

Dicya er en slekt av glansvinger som tilhører underfamilien stjertvinger (Theclinae).


== Utseende ==
Små til middelsstore stjertvinger, bakvingen med én kort og én lang stjert. Oversiden er skinnende blå med mørke ytterkanter, de blå områdene er litt mindre hos hunnen enn hos hannen, men hos denne slekten er det forholdsvis liten forskjell mellom kjønnene. Undersiden er lysgrå med et uregelmessig, brunoransje tverrbånd og en brun strek utenfor dette.


== Utbredelse ==
Disse artene lever i Mellom- og Sør-Amerika, fra Mexico i nord til Argentina i sør.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Hypostrymon-gruppen – Neotropisk
slekten Dicya Johnson, 1991
Dicya carnica (Hewitson, 1873)
Dicya dicaea (Hewitson, 1874)
Dicya eumorpha (Hayward, 1949)
Dicya iambe (Godman & Salvin, 1887)
Dicya lollia (Godman & Salvin, 1887)
Dicya lucagus (Godman & Salvin, 1887)


== Litteratur ==


== Eksterne lenker ==
(en) Dicya i Global Biodiversity Information Facility 
(en) Dicya hos NCBI 
(en) Kategori:Dicya – bilder, video eller lyd på Wikimedia Commons 
Dicya – detaljert informasjon på Wikispecies 
Brower, Andrew V. Z. 2007. Dicya i The Tree of Life Web Project, [http://tolweb.org/ http://tolweb.org
www.funet.fi – Dicya
Butterflies of America – Dicya carnica [1]